李凌云（），字峻甫，号素我，南直隶松江府华亭县人，明朝政治人物。
生平.嘉靖癸未进士李日章从孙。金山县学生，万历二十五年（1597年）丁酉科举人，三十二年（1604年）甲辰科进士，授山东诸城县知县，蔬食自甘，不名一钱，猾吏皆屏迹去。会久旱，以铁檄投龙湫，立大雨霑足。后内召去，假归里，县复旱，百计祷不应，父老走华亭乞凌云书幤，凌云笑曰：往在任以天子命吏祷雨，故应耳，今去汝久，无能为也。父老请不已，乃具书侑以四物，内有玉章一方。父老既归，焚书投璧，澍雨霑足。明年再旱，再走华亭乞书，亦再